Timotheos (sochár)

náhľad|Amazonomachia (z Mauzólea v Halikarnasse), časť vlysu pripisované Timotheovi, Britské múzeum
Timotheos () bol grécky sochár v 4. storočí pred Kr.Julius Sillig, Pliny (the Elder.), Dictionary of the Artists of Antiquity, str. 128

Sochár Timotheos pôsobil približne v rokoch 380340 pred Kr. Jeho rodisko je neznáme. Bol pravdepodobne žiakom sochárskeho majstra Skopu. Pracoval na Asklépiovom chráme v Epidaure a okolo roku 370 pred Kr. na Mauzóleu v Halikarnasse.

Staroveký autor Pausanias na svojich cestách po Grécku navštívil aj Argolidu, kde na vyvýšenine výbežku akropole prístavného mesta Troizén videl pri chráme bohyne Afrodity zvanej Kataskopia (Pozorujúca) sochu boha Asklépia, ktorú zhotovil Timotheos. Miestni obyvatelia ho však presviedčali, že to nie je socha Asklépia, ale Hippolita.Pausanias, Periégésis tés Hellados, 2,32,3. O Timotheovej účasti na prácach na Mauzóleu v Halikarnasse, jedného zo siedmich divov starovekého sveta, píše Plínius, ktorý uvádza, že na výzdobe mauzólea pracovali aj aténski sochári Leóchares, Bryaxis a Skopas. Túto veľkolepú hrobku dala postaviť Artemisia na pamiatku svojho manžela Mausóla, kráľa v Kárii.

Odborníkom sa porovnávaním podarilo identifikovať dielo každého z uvedených sochárskych majstrov. Podľa Plínia Timotheos vyzdoboval južné priečelie, Leóchares západné, Bryaxis severné a Skopas východné. Toto majstrovské dielo sa stalo pomníkom ich slávy. Zrúcaniny mauzólea preskúmal roku 1857 britský archeológ Charles Newton, ktorý objavil zvyšky vlysov zo skulptúr na podstavci, úlomky štvorzáprahu a sochy Mausola a Artemisie.

 Referencie a bibliografia 


 Iné projekty 



Kategória:Sochári starovekého Grécka